

**Sporočilo za medije**

**Pivo in cvetje Laško 2025 – jubilejni glasbeni spektakel, obogaten z zgodovinsko dediščino, cvetjem in družinskim programom**

Vrhunci festivala, na katerem bo kar 16 koncertov, bodo gotovo sama otvoritev s ceremonijalnim presenečenjem v petek, veliki ognjemet "Svetlobni šopek" v soboto in ohcet po stari šegi ter zaključna Parada Laško Pivo in cvetje v nedeljo.

**Laško, 24. julij 2025** – Največji slovenski glasbeni festival s srcem in tradicijo – Pivo in cvetje Laško – bo letos že šestdesetič povezal glasbo, kulturo, tradicijo, pivo, cvetje in zabavo za vse generacije. Od 11. do 13. julija 2025 bo Laško znova zaživelo v festivalskem utripu, ki ne združuje le največjih imen slovenske in tudi regionalne glasbene scene, temveč tudi edinstvene etnografske, kulturne in hortikulturne vsebine.

Tudi letos bo festival ohranil svojo edinstveno identiteto – povezovanje glasbeno – zabavnih vsebin in zgodovinske dediščine, ki sega predvsem v 19. stoletje. Z razstavami, folklornimi prikazi, uličnimi nastopi, cvetličnimi instalacijami in dogodki za otroke se Pivo in cvetje Laško znova uvršča med redke evropske festivale, ki častijo tako identiteto in pristnost kraja, kot tudi sodobno glasbeno doživetje. Izkušeni organizatorji so poskrbeli za res pester, raznolik program.

**Veselje in praznovanje za domačine že v četrtek**

Dan Laščanov je prav poseben občinski praznik, ki kot uvertura v festivalski vrvež vsako leto dan prej zbere domačine in tiste, ki so to bili, da se poveselijo, ponovno srečajo in okrepijo medsebojne vezi.

**Cvetje – vsakoletna festivalska paša za oči**

Foto kotički s cvetjem bodo čudovita kulisa za spominske fotografije ob visokem festivalskem in pivovarskem jubileju. Zahvala gre lokalnim cvetličarjem, vrtnarjem, društvom, javnim zavodom in ponudnikom cvetja.

**Mavrična dežela – zabavna in ustvarjalna oaza za otroke**

Organizatorji nikoli ne pozabijo na najmlajše. Tudi letos bo otroški program osredotočen v Mavrični deželi z ustvarjalnicami in kreativnimi delavnicami v kavarnici Park.

**Razstave**

Obletnica kar kliče po dialogu z zgodovino, ki se tokrat odpira v vsem svojem arhivskem bogastvu. Razstava Likovnega društva Laško ob 200-letnici pivovarstva, pa razstava Domoznanskega in zbirateljskega društva Laško in razstava Prva in prvo v muzeju Laško, bodo najbolj celovit prikaz spoštljive zgodovine pivovarstva v Laškem doslej. Obiskovalci bodo lahko uživali tudi v razstavah ročnih del Društva invalidov Laško v Hiši generacij.

**Ohcet po stari šegi**

Etnografski vrhunec festivala bo nedeljska Ohcet po stari šegi, na kateri se bo poročil že 55. par. V odrski postavitvi, zasnovani na zgodovinski Kroniki župnije sv. Miklavž nad Laškim in v izvedbi Kulturnega društva Anton Tanc iz Marija Gradca ter članov Kulturno umetniškega društva Šentrupert, bo Ohcet po stari šegi na skupno življenjsko pot povezala nevesto Anjo Ferme in ženina Mateja Majoranca. Vesela svatovščina je odprta za vse!

**Ulični vrvež in parada**

Festival vsak dan spremljajo Laška pihalna godba, mažorete in bobnarji, ki z uličnim dogajanjem povežejo obiskovalce z vsemi prizorišči. Na občinskem dvorišču bo prikaz zgodovinskih slik Laškega v živo, poimenovan Etno je fletno, ter nastopi Alpskega kvinteta z Otom Pestnerjem v petek in Kvintetom Dori v soboto. Nedeljsko popoldne bo zaznamovala tradicionalna Parada Piva in cvetja - mogočen in barvit prikaz pivovarske zgodovine v Laškem, ki ga zaključi še Festival plehmuzik na občinskem dvorišču..

|  |  |  |
| --- | --- | --- |
| **PETEK, 11. 7. 2025** |  |  |
| **Hiša generacij Laško** | 10.00 - 13.00  16.00 - 20.00 | Razstava unikatnih ročnih del Društva invalidov Laško |
| **Laška hiša** | 10.00 - 20.00 | Razstava Domoznanskega in zbirateljskega društva Laško - 200 let pivovarstva v Laškem |
| **Muzej Laško** | 15.00 - 20.00 | Razstava “Prva in prvo” |
| **Kavarnica Park** | 16.00 - 19.00 | Mavrična dežela |
| **Likovno društvo Laško** | 17.00 - 20.00 | Razstava Likovnega društva Laško - 200 let pivovarstva v Laškem |
| **Občinsko dvorišče** | 18.00 - 1.00 | Etno je fletno, Alpski kvintet, Oto pestner |
| **Ulice Laškega** | 19.00 - 19.30 | Poulični vrvež z Laško pihalno godbo in Mažoretami Laško |
| **SOBOTA, 12. 7. 2025** |  |  |
| **Hiša generacij Laško** | 10.00 - 13.00  16.00 - 20.00 | Razstava unikatnih ročnih del Društva invalidov Laško |
| **Dom na Šmohorju** | 10.00 | Gremo v hribe 2025 |
| **Laška hiša** | 10.00 - 20.00 | Razstava Domoznanskega in zbirateljskega društva Laško - 200 let pivovarstva v Laškem |
| **Muzej Laško** | 15.00 - 20.00 | Razstava “Prva in prvo” |
| **Kavarnica Park** | 16.00 - 19.00 | Mavrična dežela |
| **Likovno društvo Laško** | 17.00 - 20.00 | Razstava Likovnega društva Laško - 200 let pivovarstva v Laškem |
| **Občinsko dvorišče** | 18.00 - 1.00 | Etno je fletno, Kvintet Dori |
| **Ulice Laškega** | 19.00 - 19-30 | Poulični vrvež z Laško pihalno godbo in Mažoretami Laško |
|  | 22.30 | Svetlobni šopek - ognjemet s hriba Krištof |
| **NEDELJA, 13. 7. 2025** |  |  |
| **Hiša generacij Laško** | 10.00 - 13.00 | Razstava unikatnih ročnih del Društva invalidov Laško |
| **Občinsko dvorišče** | 10.00 - 12.00 | Ohcet po stari šegi |
| **Muzej Laško** | 12.00 - 17.00 | Razstava “Prva in prvo” |
| **Laška hiša** | 12.00 - 17.00 | Razstava Domoznanskega in zbirateljskega društva Laško - 200 let pivovarstva v Laškem |
| **Ulice Laškega** | 17.00 - 18.00 | Parada Laško Pivo in cvetje |
| **Občinsko dvorišče** | 18.00 - 20.00 | Festival plehmuzik |

\*Organizator si pridržuje pravico do spremembe programa.

Sveže informacije na [www.pivoincvetje.si](http://www.pivoincvetje.si) ter na Facebooku Pivo in cvetje Laško.

**Glasbeni odri – spektakel 18 koncertov za vse okuse**

Program na dveh odrih, na vsakem vsak dan po štirje koncerti, prinaša 16 glasbenih doživetij glasbenih ustvarjalcev, ki sodijo v skupino tistih, ki jim lahko rečemo »najboljše, kar imamo«. Program pove vse:

|  |  |
| --- | --- |
| **Petek, 11.7**., | **oder Zlatorog**: Maraaya, Magnifico, Jan Plestenjak, Šank Rock;  **oder 200:** Najlepše Slakove pesmi, Nuša Derenda, Dejan Dogaja Band, Luka Basi  **oder Etno:** Alpski kvintet z Otom Pestnerjem |
| **Sobota, 12.7**., | **oder Zlatorog**: Flirrt, Vlado Kreslin in Mali bogovi, Big Foot Mama, Joker Out;  **oder 200:** Uroš in Tjaša, Miran Rudan inDesign, Severina, Fehtarji  **oder Etno:** Kvintet Dori |

**Vstopnina, brezplačni prevozi z vlakom z vstopnico, zagotovljeno parkiranje in nočitve v kampu**

Cena festivalske vstopnice je jubilejno simbolična. Vstopnica vključuje tudi brezplačno povratno vozovnico z vlakom Slovenskih železnic, s katerimi imajo obiskovalci zagotovljen varen prevoz z velikim številom dodatnih prihodov vlakov prek dneva in jutranjih odhodov iz Laškega. Na svoji železniški postaji je potrebno le pokazati kupljeno vstopnico, na osnovi te pa obiskovalci festivala dobijo povratno vozovnico. V času časovnih cestnih zapor in prometne gneče je prihod z vlakom najbolj primerna oblika trajnostnega prevoza. Časovne cestne zapore bodo objavljene tudi na [www.pivoincvetje.si](http://www.pivoincvetje.si). Posebno doživetje festivala zagotavlja kamp v Jagočah, le dobrih 5 minut od mestnega vrveža.

|  |  |  |
| --- | --- | --- |
| **Vrsta vstopnice** | **Predprodaja** | **Na dan dogodka** |
| Dnevna | 10 € | 13 € |
| Dvodnevna | 13 € | 15 € |
| Kamp + dvodnevna vstopnica | 40 € | 45 € |

**Obratovalni čas festivalskih parkirišč:**

* **Petek, 11. julija 2025**, od 15.00 do 03.00
* **Sobota, 12. julija 2025**, od 15.00 do 03.00
* **Nedelja, 13. julija 2025**, od 13.00 do 20.00

Za več informacij, spremljajte uradno spletno stran [**www.pivoincvetje.si**](http://www.pivoincvetje.si) in Facebook stran **Pivo in cvetje Laško**.

Fotografije za objavo so tu: <https://www.pivo-cvetje.si/galerija/dnevni-program/> in tu: <https://www.pivo-cvetje.si/galerija/>

Dodatne informacije in gradiva**:** Darinka Pavlič Kamien, +386 41 769 360c, pr@ovum.si

Novinarske akreditacije:

Za novinarske akreditacije so potrebne prijave prek e-naslova [pr@ovum.si](mailto:pr@ovum.si) (ime, priimek, medij, telefon/mobilnik ter navedba novinar/fotograf oz. snemalec). Novinarsko središče bo v hotelu Špica v Laškem, kjer boste vaše akreditacije tudi prevzeli in se dogovorili za morebitne intervjuje ali izjave. Vodja novinarskega središča bom tudi letos Darinka Pavlič Kamien.